**Módszertani segédlet**

**A célra rendelt interfész egyes követelményeinek nemteljesítésére vonatkozó eseti adatszolgáltatás (P70)**

Abban az esetben szükséges kitölteni a táblázatot, ha a célra rendelt interfész követelményeinek nemteljesítése több, mint két egymást követő naptári héten át tartósan fennállt.

A nemteljesítést csak abban az esetben szükséges a tábla első oszlopában sorszámmal (1,2,3…n) ellátni, ha a számlavezető pénzforgalmi szolgáltatónál több célra rendelt interfész is rendelkezésre áll és valamennyi esetében fennáll a több, mint két egymást követő naptári héten át tartó nemteljesítés.

**aa) – ab) oszlop:**

A nemteljesítésre vonatkozó adatokat kitöltő személy vonatkozásában a fejlécben szereplő leírásnak megfelelő adattartalommal kell kitöltetni.

**ba) – bb) oszlop:**

Kérjük annak a pontos dátumát megadni, amikortól a célra rendelt interfész követelményeinek nemteljesítése bekövetkezett, és ettől a kezdő dátumtól kezdve tartósan, több, mint két naptári héten át fennállt a követelményeknek való meg nem felelés.

**ca) – cb) oszlop:**

Kérjük annak a pontos dátumát megadni, amikortól a célra rendelt interfész követelményeinek nemteljesítését észlelték. Amennyiben ez az időpont egybeesik a ba-bb) oszlop adataival, akkor kérjük ugyanazt azt időpontot szerepeltetni az észlelés idejeként is.

**da) – db) oszlop:**

Kérjük annak a pontos dátumát megadni, amikortól a célra rendelt interfész újból maradéktalanul megfelel a követelményeknek. Az da) – db) oszlopok és ba) – bb) oszlopokban jelzett időpontok között nem lehet két naptári hétnél kevesebb az eltelt idő.

**e) oszlop:**

Az észlelés módjának rövid összefoglalása.

**f) oszlop:**

Minden olyan körülmény, amely a célra rendelt interfész követelményeinek nemteljesítéséhez vezetett.